2004.7.8. Az Európai Unió Hivatalos Lapja L 237/11 A BIZOTTSÁG 1248/2004/EK RENDELETE (2004. július 7.) a mezőgazdasági termékeknek a 2004. április 30-i összetételű Közösség, valamint Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlo- vénia közötti kereskedelmét érintő bizonyos behozatali és kiviteli engedélyekkel kapcsolatos átme- neti intézkedésekről AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel Ciprus, a Cseh Köztársaság, Észtország, Lengyelor- szág, Lettország, Litvánia, Magyarország, Málta, Szlovákia és Szlovénia csatlakozási szerződésére, tekintettel Ciprus, a Cseh Köztársaság, Észtország, Lengyelor- szág, Lettország, Litvánia, Magyarország, Málta, Szlovákia és Szlovénia csatlakozási szerződésére és különösen annak 41. cikke (1) bekezdésére, mivel: (1) — 2004. április 30-ig a mezőgazdasági termékeknek a Közösség és Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia között folytatott kereskedelme behozatali vagy kiviteli engedély bemutatásához volt kötve. 2004. május 1-étől a fenti kereskedelemben ezek az engedélyek többé nem használhatók. (2) — Egyes engedélyeket, amelyek érvényességi ideje kiterjedt 2004. április 30. utánra, egyáltalán nem, vagy csak részben használtak fel. Az ezen engedélyekhez kapcso- lódó vállalásokat biztosítékadási kötelezettség terhelné. Miután azok már nem szolgálnak semmi célt, a vállalá- sokat meg kell szüntetni és a biztosítékokat fel kell szabadítani. (33 — —Az e rendeletben előírt rendelkezések összhangban vannak az érintett irányítóbizottságok véleményével, ELFOGADTA EZT A RENDELETET: 1. cikk A behozatali és kiviteli engedélyekkel, valamint a visszatérítés mértékét előzetesen rögzítő bizonyítványokkal kapcsolatban letétbe helyezett biztosítékokat az érdekeltek kérésének megfe- lelően fel kell szabadítani az alábbi feltételekkel: — az említett engedélyeken Ciprus, a Cseh Köztársaság, Észt- ország, Lengyelország, Lettország, Litvánia, Magyarország, Málta, Szlovákia és Szlovénia szerepel rendeltetési ország- ként vagy származási országként, — az említett engedélyek 2004. május 1-jén még nem jártak le, — az említett engedélyeket részben vagy egészben ezen időpontig még nem használták fel. (Az első bekezdés azokra az engedélyekre is vonatkozik, amelyeken rendeltetési vagy származási országként a KKEO [közép- és kelet-európai országok] megjelölés szerepel feltéve, hogy a kereskedő az illetékes hatóságok felé megfelelően bizo- nyítani tudja, hogy az első bekezdésben említett egyik tagál- lamból vagy oda irányuló műveletről van szó.) 2. cikk Ez a rendelet az Európai Unió Hivatalos Lapjában való kihirdeté- sének napján lép hatályba. Ezt a rendeletet 2004. május 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2004. július 7-én. a Bizottság részéről Franz FISCHLER a Bizottság tagja